**ИЗБОРНОМ ВЕЋУ МЕДИЦИНСКОГ ФАКУЛТЕТА УНИВЕРЗИТЕТА У БЕОГРАДУ**

Kомисија за припрему реферата у саставу:

1. Проф. др Мила Ћетковић-Милисављевић, ванредни професор, Медицински факултет Универзитета у Београду, председник
2. Доц. др Дарко Ћирић, доцент, Медицински факултет Универзитета у Београду, члан
3. Проф. др Весна Даниловић, редовни професор, Стоматолошки факултет Универзитета у Београду, члан

одређена на седници Изборног већа Медицинског факултета у Београду одржаној 10. јула 2024. године, анализирала је пријаве на конкурс расписан у огласним новинама „Послови“, објављеном 17. јула 2024. године за избор једног (1) наставника у звање ДОЦЕНТА за ужу научну област ХИСТОЛОГИЈА И ЕМБРИОЛОГИЈА, подноси следећи

**Р Е Ф Е Р А Т**

На расписани конкурс се јавио **један** кандидат: др Ивана Паунковић.

**Кандидат број 1**

**Др Ивана Паунковић**, катедра Хистологија и ембриологија, доктор медицинских наука

А. ОСНОВНИ БИОГРАФСKИ ПОДАЦИ

* Име, средње име и презиме: Ивана (Милован) Паунковић, рођена Лалић
* Датум и место рођења: 17. март 1986. године, Београд
* Установа где је запослен: Институт за хистологију и ембриологију „Александар Ђ. Костић“, Медицински факултет Универзитета у Београду
* Звање / радно место: Доцент, Катедра за хистологију и ембриологију
* Ужа научна област: Хистологија и ембриологија

Б. СТРУЧНА БИОГРАФИЈА, ДИПЛОМЕ И ЗВАЊА

|  |
| --- |
|  |
|  |
|  |
|  |
|  |
|  |
|  |
|  |
|  |

**Основне студије**

* Назив установе: Медицински факултет Универзитета у Београду
* Место и година завршетка, просечна оцена: Београд, 2011. година, просечна оцена 9,35

**Последипломске студије (Специјалистичке академске студије)**

* Назив установе: Медицински факултет Универзитета у Београду
* Место, година завршетка и чланови комисије: Београд, 2013. година, проф. др Вера Правица (председник), доц. др Милица Лабудовић-Боровић, проф. др Новица Милићевић, ментор.
* Наслов завршног рада: “Ултраструктурна фенотипизација епителних ћелија тимуса“
* Ужа научна област: Цитологија, хистохемија, електронска микроскопија и ембриологија

**Докторат**

* Назив установе: Медицински факултет Универзитета у Београду
* Место, година завршетка и чланови комисије: Београд, 2018. година, проф. др Владимир Бумбаширевић (председник), проф. др Душан Попадић, проф. др Миодраг Чолић.
* Ментор: проф. др Новица Милићевић.
* Наслов дисертације: “Утицај системске администрације липополисахарида на структурне, целуларне и молекуларне карактеристике слезине миша“
* Ужа научна област: Молекуларна медицина

**Досадашњи избори у наставна и научна звања**

* 10.10.2019. године, доцент, Институт за хистологију и ембриологију, Медицински факултет Универзитет у Београду
* 5.04.2017. године, асистент, реизбор, Институт за хистологију и ембриологију, Медицински факултет Универзитет у Београду
* 28.05.2014. године, асистент, Институт за хистологију и ембриологију, Медицински факултет Универзитет у Београду
* 25.04.2013. године, сарадник у настави, реизбор, Институт за хистологију и ембриологију, Медицински факултет Универзитет у Београду
* 25.04.2012. године, сарадник у настави, Институт за хистологију и ембриологију, Медицински факултет Универзитет у Београду

В. ОЦЕНА О РЕЗУЛТАТИМА ПЕДАГОШKОГ РАДА

Др Ивана Паунковић у звању доцента учествује у извођењу наставе на Катедри за хистологију и ембриологију на **Интегрисаним академским студијама** **медицине** и то у следећим предметима и обиму:

1. Обавезан предмет Хистологија и ембриологија:
   * предавања (8 часова: 4 часа у зимском и 4 часа у летњем семестру), вежбе (230 часова: 104 часа у зимском и 126 часова у летњем семестру), семинари (65 часова: 39 часова у зимском и 26 часова у летњем семестру)
   * припремa, извођење и прегледање колоквијума
   * извођење и оцењивање практичног и усменог испита
   * програм *online* учења на I години
2. Изборни предмет „Хистолошке методе“ на I години (20 часова у току школске године)
3. Изборни предмет „Живот ћелије од рођења до смрти“ на I години (20 часова у току школске године)
4. Изборни предмет „Увод у медицинску едукацију“ на II години (20 часова у току школске године)
5. Изборни предмет „еУчење у медицинској едукацији“ на II години (20 часова у току школске године)

Укључена је у реализацију **Интегрисаних академских студија медицине на енглеском језику**, и то у следећем обиму:

1. Обавезан предмет "Histology and Embryology":

* предавања (4 часа), вежбе (54 часа), семинари (11 часова)
* припремa, извођење и прегледање завршног теста

1. Изборни предмет „Histological Techniques“ (20 часова у току школске године)
2. Изборни предмет “Life of the cell – from birth till death“ (20 часова у току школске године)

Др Ивана Паунковић у звању доцента учествује и у извођењу следећих видова **последипломске наставе**:

САС претклинички модул, смер Микроскопија и ћелијска биологија, извођење семинара у оквиру обавезног предмета „Основи ћелијске биологије“, до 2021. године

Секретар на обавезном предмету „Основи ћелијске биологије“, у оквиру САС претклиничког модула, у школској 2018/2019. и 2019/2020. години

Такође, укључена је и у извођење наставе на **Oсновним академским студијама - Сестринство** у оквиру обавезног предмета Хистологија и ембриологија (2 часа предавања годишње, 2 часа вежби и један час семинара, припрема, извођење и прегледање завршног теста).

**Оцена и мишљење студената о форми и квалитету наставе кандидата за сваку годину током изборног периода**

Према извештају о просечним оценама наставника и сарадника Медицинског факултета Универзитета у Београду, а на основу анкете спроведене међу студентима, рад др Иване Паунковић је оцењен просечном оценом 4,89 за школску 2019/2020., 4,68 за школску 2020/2021., 4,75 за 2021/2022. и 4,58 за 2022/2023, са просечном оценом у току претходног четворогодишњег периода **одличан 4,73.**

Г. ОЦЕНА РЕЗУЛТАТА У ОБЕЗБЕЂИВАЊУ НАУЧНО-НАСТАВНОГ ПОДМЛАТKА

**МЕНТОРСТВО**

**Ментор завршног дипломског рада**

1. Кандидат: Александра Лијескић 288/16 (ИАС), тема: Структура и функција Пајерових плоча, ментор: доц. др Ивана Паунковић, комисија: доц. др Тамара Мартиновић, доц. др Дарко Ћирић, датум одбране: 28.5.2024.
2. Кандидат: Драгана Јовичић 7301/16 (ОАС), тема: Хистолошка грађа тимуса, ментор: доц. др Ивана Лалић, комисија: доц. др Јелена Ракочевић, доц. др Дарко Ћирић, датум одбране: 18.8.2020.

**Ментор у 5 студентских радова**

1. Андријана Попов. Утицај метформина на структурне карактеристике слезине мишева на дијети са високим садржајем масти. Ментор: доц. др Ивана Лалић. Конгрес студената није одржан. 2020.
2. Миљана Билибајкић, Јелена Нојнер. Морфолошка и морфометријска анализа ткива јетре код галектин-3 *knock-out* експерименталних животиња. Ментор: асист. др Ивана Лалић, коментори: доц. др Милица Лабудовић Боровић, проф. др Татјана Радосављевић, асист. др Милица Веизовић. 57. Конгрес студената биомедицинских наука Србије са интернационалним учешћем. Сребрно језеро, Србија. 22.04.-26.04.2016. Књига сажетака стр. 650.
3. Олга Одановић, Милица Несторовић. Протективни ефекти бетаина у експерименталном моделу неалкохолне масне болести јетре ̶ морфолошка и морфометријска анализа. Ментор: асист. др Ивана Лалић, коментори: проф. др Татјана Радосављевић, асист. др Милена Веизовић, доц. др Милица Лабудовић Боровић. 57. Конгрес студената биомедицинских наука Србије са интернационалним учешћем. Сребрно језеро, Србија. 22.04.-26.04.2016. Књига сажетака стр. 195.
4. Невена Поповац. Смањена заступљеност колагених влакана ламине проприје слузнице удаљене 10 цм и 20 цм од аденокарцинома ректума. Ментор: асист. др Ивана Лалић, коментор: сарадник у настави др Сања Деспотовић. 56. Конгрес студената биомедицинских наука Србије са интернационалним учешћем. Врњачка Банја, Србија. 24.04.-28.04.2015. Књига сажетака стр. 698.
5. Филип Милисављевић, Драгана Арбутина. Имунохистохемијске карактеристике адвентицијалних миофибробласта у анеуризмама абдоминалне аорте. Ментор: асист. др Ивана Лалић, коментори: доц. др Милица Лабудовић Боровић, асист. др Саша Боровић. 56. Конгрес студената биомедицинских наука Србије са интернационалним учешћем. Врњачка Банја, Србија. 24.04.-28.04.2015. Књига сажетака стр. 693.

**Коментор у 3 студентска рада**

1. Лара Хаџи-Тановић, Душан Тодоровић. Протективни утицај Н-ацетил-Л-цистеина на ефекте оптерећења метионином у колону пацова. Ментор: асист. др Марија Стојановић, коментори: доц. др Милица Лабудовић Боровић, асист. др Ивана Лалић. 57. Конгрес студената биомедицинских наука Србије са интернационалним учешћем. Сребрно језеро, Србија. 22.04.-26.04.2016. Књига сажетака стр. 341.
2. Ненад Митровић. Одређивање броја Т лимфоцита ламине проприје слузнице дебелог црева здравих особа применом различитих метода компјутерске анализе слике. Ментор: проф. др Живана Милићевић, коментор: др Ивана Лалић. 55. Конгрес студената биомедицинских наука Србије са интернационалним учешћем. Врњачка Бања, Србија. 26.04.-30.04.2014. Књига сажетака стр. 808.
3. Ђорђе Јовановић, Марија Јеремић. Морфометријски модел анеуризме абдоминалне аорте и његов значај за процену ризика од руптуре. Ментор: доц. др Милица Лабудовић-Боровић, коментор: др Ивана Лалић. 54. Конгрес студената биомедицинских наука Србије са интернационалним учешћем. Копаоник, Србија. 28.04.-02.05.2013. Књига сажетака стр. 458.

**ЧЛАНСТВО У КОМИСИЈАМА ЗА ОДБРАНУ ЗАВРШНИХ РАДОВА**

**Завршни дипломски радови**

1. Кандидат: Анкица Јанковић, 140/14 (ИАС), тема: Промене у морфологији нуклеуса и њихов значај у болестима, ментор: доц. др Тамара Мартиновић, комисија за одбрану дипломског рада:, доц. др Иван Залетел, доц. др Ивана Лалић, датум одбране: 5.4.2021.
2. Кандидат: Тијана Недељковић, 83/13 (ИАС), тема: Имуноцитохемијска анализа ћелијске смрти Ц6 глиомских ћелија третираних таксолом, ментор: доц. др Александар Мирчић, комисија за одбрану дипломског рада: асист. др Дарко Ћирић, асист. др Ивана Лалић, датум одбране: 11.6.2019.

Д. НАУЧНИ И СТРУЧНИ РАД

**а) Списак објављених научних и стручних радова**

**ОРИГИНАЛНИ РАДОВИ *in extenso* У ЧАСОПИСИМА СА JCR (*Journal Citation Reports*) ЛИСТE**

1. Pantic I, Valjarevic S, Cumic J, **Paunkovic I**, Terzic T, Corridon PR. Gray Level Co-Occurrence Matrix, Fractal and Wavelet Analyses of Discrete Changes in Cell Nuclear Structure following Osmotic Stress: Focus on Machine Learning Methods. Fractal Fract. 2023; 7(3):272. https://doi.org/10.3390/fractalfract7030272 **(M21, IF 3,6)**
2. **Lalić IM**, Miljković M, Labudović-Borović M, Milić N, Milićević NM. Postnatal development of metallophilic macrophages in the rat thymus. Anat Histol Embryol. 2020 Jul;49(4):433-439. doi: 10.1111/ahe.12545. **(M23, IF 1,114)**
3. Martinovic T, Ciric D, Pantic I, Lalic K, Rasulic I, Despotovic S, **Lalic I**, Djuricic D, Bumbasirevic V, Kravic-Stevovic T. Unusual shape and structure of lymphocyte nuclei is linked to hyperglycemia in type 2 diabetes patients. Tissue Cell. 2018; 52:92-100. **(M22, IF 1,553)**
4. Vujicic M, Saksida T, Despotovic S, Bajic SS, **Lalić I**, Koprivica I, Gajic D, Golic N, Tolinacki M, Stojanovic I. The Role of Macrophage Migration Inhibitory Factor in the Function of Intestinal Barrier. Sci Rep. 2018; 8:6337. **(M21, IF 4,011)**
5. **Lalić IM**, Bichele R, Repar A, Despotović SZ, Petričević S, Laan M, Peterson P, Westermann J, Milićević Ž, Mirkov I, Milićević NM. Lipopolysaccharide induces tumor necrosis factor receptor-1 independent relocation of lymphocytes from the red pulp of the mouse spleen. Ann Anat. 2018; 216:125-134. **(M21, IF 2,241)**
6. Stojanović M, Šćepanović L, Todorović D, Mitrović D, Šćepanović V, Šćepanović R, Ilić S, Šćepanović T, Borović ML, Milićević Ž, Dragutinović V, Borozan S, **Lalić I**, Despotović S, Djuric D. Suppression of methionine-induced colon injury of young rats by cysteine and N-acetyl-L-cysteine. Mol Cell Biochem. 2018; 440:53-64. **(M23, IF 2,884)**
7. Borović MM, **Lalić IM**, Borović SD, Zaletel IV, Mutavdzin SS, Bajčetić MI, Kostić JV, Trifunović ZZ. Structural features of arterial grafts important for surgical myocardial revascularization: Part I - Histology of the internal thoracic artery. Vojnosanit Pregl. 2015; 72:914-21. **(M23, IF=0,355)**
8. Milićević NM, **Lalić IM**, Despotović SZ, Ćirić DN, Westermann J, De Waal Malefyt R, Milićević Ž. Aberrant tissue positioning of metallophilic macrophages in the thymus of XCL1-deficient mice. Anat Rec (Hoboken) 2014; 297:1472-7. **(M22, IF=1,542)**
9. Despotović SZ, Milićević NM, Milošević DP, Despotović N, Erceg P, Bojić B, Bojić D, Svorcan P, Mihajlović G, Đorđević J, **Lalić IM**, Milićević Ž. Morphometric study of uninvolved rectal mucosa 10 cm and 20 cm away from the malignant tumor. Histol Histopathol. 2014; 29:229-34. **(M22, IF=2,096)**

**РАД У ЧАСОПИСУ КОЈИ ЈЕ ИНДЕКСИРАН У Science Citation Index–U (SCI) EXPANDED без IF:**

1. Despotović SZ, Milićević NM, Milošević DP, Despotović N, Erceg P, Svorcan P, Schumacher U, Ullrich S, Mihajlović G, Kalem D, Marković S, **Lalić IM**, Krmpot AJ, Rabasović MD, Pantelić DV, Jovanić SZ, Rösch T, Milićević Ž. Remodeling of extracellular matrix of the lamina propria in the uninvolved human rectal mucosa 10 and 20 cm away from the malignant tumor. Tumor Biol. 2017; 39(7):1010428317711654.

**ИЗВОД У ЗБОРНИКУ МЕЂУНАРОДНОГ СКУПА**

1. Stojanovic M, Scepanovic Lj, Todorovic D, Mitrovic D, Borozan S, Dragutinovic V, Labudovic Borovic M, **Lalic I**, Despotovic S, Scepanovic V, Scepanovic R, Scepanovic T, Djuric D. Acetylcholinesterase activity, oxidative status, and morphometric parameters in the rat ileum after three week methionine treatment. 4th Congress of physiological sciences of Serbia with international participation. Niš, Serbia. 2018 September 19-23. Abstract book, p. 112.
2. Despotović S, **Lalić I**, Milićević N, Milićević Ž. Lamina propria in the uninvolved human rectal mucosa 10 and 20 cm away from the malignant tumor. 13th EFIS-EJI TATRA IMMUNOLOGY CONFERENCE. Štrbské Pleso, Slovakia. 2018, June 9-13. Abstract book.
3. Despotović S, **Lalić I**, Milićević N, Milićević Ž, Rabasović M, Pantelić D, Jovanić S, Krmpot A. Second harmonic generation imaging of collagen fibers in the uninvolved human rectal mucosa 10 cm and 20 cm away from the malignant tumor. PHOTONICA 2017, VI International School and Conference of Photonics. Belgrade, Serbia. 2017 August 28-September 1. Book of Abstracts, p.117.
4. **Lalić I**, Bichele R, Repar A, Despotović S, Petričević S, Laan M, Peterson P, Westermann J, Milićević Z, Milićević N. Systemic administration of lipopolysaccharide induces early changes in cytokine/chemokine production within the mouse spleen. Microscopy Conference 2017. Lausanne, Switzerland. 2017 August 21-25. Proceedings, pp. 884-885.
5. Todorović D, Scepanovic Lj, Stojanovic M, Mitrovic D, Dragutinovic V, Borozan S, Labudovic Borovic M, Despotovic S, **Lalic I**, V, Scepanovic R, Scepanovic T, Djuric D. L-cysteine and N-acetyl-L-cysteine express antioxidant activity resulting in improvement of methionine load effects in the liver tissue. Joint meeting of national physiological societies „New perspectives in physiological research – young investigator forum“. Subotica, Serbia. 2017 May 25-27. Abstract book, p. 108.
6. Stojanovic M, Scepanovic Lj, Todorovic D, Mitrovic D, Dragutinovic V, Borozan S, Labudovic Borovic M, **Lalic I**, Despotovic S, Scepanovic V, Scepanovic R, Scepanovic T, Djuric D. Role of sulfur amino acids on redox status and connective tissue elements in the rat colon. Joint meeting of national physiological societies „New perspectives in physiological research – young investigator forum“. Subotica, Serbia. 2017 May 25-27. Abstract book, p. 106.
7. Scepanovic Lj, Stojanovic M, Hadzi Tanovic L, Todorovic D, Mitrovic D, Dragutinovic V, Borozan S, Labudovic Borovic M, **Lalic I**, Despotovic S, Scepanovic V, Scepanovic R, Scepanovic T, Djuric D. Effects of N-acetyl-L-cysteine and L-cysteine on morphometric and biochemical parameters in the rat duodenum after 3 week methionine application. Joint meeting of national physiological societies „New perspectives in physiological research – young investigator forum“. Subotica, Serbia. 2017 May 25-27. Abstract book, p. 93.
8. Stojanović M, Šćepanović Lj, Todorović D, Mitrović D, Labudović-Borović M, **Lalić I**, Šćepanović V, Šćepanović R, Šćepanović T, Djuric D. Protective impact of L-cysteine on methionine load effects in the rat colonic mucosa. 2nd joint meeting of slovak and serbian physiological societies “physiology without frontier”. Smolenice Castle, Slovakia. 2016 May 15-18. Abstract book, p. 53-54.
9. Despotović SZ, **Lalić IM**, Milićević NM, Milićević Ž. Remodeling of lamina propria in the uninvolved human rectal mucosa 10 cm and 20 cm away from the malignant tumor. "Cancer: Inflammation and Immunity"; Finalborgo, Finale Ligure, Italy; Abstract available online http://nibit.org/meeting/abstract.pdf, 2015, abstract number Th15.
10. Despotović SZ, **Lalić IM**, Milićević NM, Milićević Ž. Increased number of small blood vessels and capillaries in the uninvolved rectal mucosa 10 cm away from the malignant tumor. Microscopy Conference (MC 2015); Göttingen, Germany; Proceedings, 2015, p.722.
11. **Lalić I**, Despotović S, Milošević D, Milićević N, Milićević Ž. Reduced representation of collagen and reticular fibers in the lamina propria of human rectal mucosa 10 cm and 20 cm away from the malignant tumor. 14th International Congress for Stereology and Image Analysis; Liège, Belgium; Proceedings (Exploring New Dimensions in Imaging), 2015, abstract number TP10.
12. **Lalić IM**, Despotović SZ, Milićević NM, Milićević ŽJ. Lamina propria of uninvolved rectal mucosa 10 cm and 20 cm away from malignant tumor: image processing/analysis of structural organization. 18th International Microscopy Congress; Prague, Czech Republic; Abstract book, 2014, abstract number 1646.

**ИЗВОД У ЗБОРНИКУ НАЦИОНАЛНОГ СКУПА**

1. Martinović T, Ćirić D, Pantić I, Lalić K, Rasulić I, Despotović S, **Lalić I**, Djuričić D, Vučićević Lj, Misirkić-Marjanović M, Trajković V, Bumbaširević V, Kravić-Stevović T. Uticaj glikemije i lipidnog statusa na morfološke karakteristike nukleusa kod pacijenata sa tip 2 dijabetes melitusom. Prvi kongres kliničkih biohemičara i specijalista laboratorijske medicine Srbije sa međunarodnim učešćem, Beograd, 27-29.11.2019. p58.
2. Despotović S, **Lalić I**, Milićević N, Milićević Ž. Disorganization of ground substance in the lamina propria of the uninvolved rectal mucosa in cancer patients. 5. Kongres Srpskog anatomskog društva Srbije; Novi Sad, Srbija; Zbornik sažetaka, 2016., str. 100.
3. **Lalić I**, Miljković M, Labudović Borović M, Despotović S, Milićević Ž, Milićiević N. Ontogeneza timusnih metalofilnih makrofaga: morfometrijska analiza. Poster prezentacija: 5. Kongres Srpskog anatomskog društva Srbije; Novi Sad; Srbija; Zbornik sažetaka, 2016., str. 98.
4. Labudović Borović M, Borović S, Radak Đ, **Lalić I**, Despotović S, Puškaš N, Marinković J, Milićević Ž, Čolić M. Komparativna analiza adventicije u aneurizmama abdominalne aorte i aorto-ilijačnoj okluzivnoj bolesti. 4. Kongres Srpskog anatomskog društva Srbije; Beograd, Srbija; Abstract book, 2014.; str. 43-44.

**УЏБЕНИЦИ, ПРАКТИКУМИ**

1. Obradović M, Martinović T, **Paunković** I, Rakočević J, Ćirić D, Despotović S, Zaletel I, Milosavljević A, Milutinović K. Praktikum histologije i embriologije za studente OAS Sestrinstvo. Drugo dopunjeno i izmenjeno izdanje. Izdavač: Medicinski fakultet Univerziteta u Beogradu, Beograd, Srbija, 2024. (ISBN: 978-86-7117-734-4) (Odluka Nastavnog veća Medicinskog fakuteta u Beogradu broj 1653/5 od 27.2.2024. godine)
2. Obradović M, Martinović T, **Lalić I**, Rakočević J, Ćirić D, Despotović S, Zaletel I. Praktikum histologije i embriologije za studente OAS Sestrinstvo. Izdavač: Medicinski fakultet Univerziteta u Beogradu, Beograd, Srbija, 2019. (ISBN: 978-86-7117-605-4) (Odluka Nastavnog veća Medicinskog fakuteta u Beogradu broj 113/9 od 21.1.2020. godine)

**КЊИГЕ**

1. Ćupić V, Ivanović S, Đorđević M, **Paunković I**, Ćupić Miladinović D. Specijes zavisne razlike u farmakokinetici i farmakodinamici. Urednik: Vitomir Ćupić. Izdavač: autori. Beograd, 2022. (ISBN: 978-86-910653-6-2)

**ПОГЛАВЉA У МОНОГРАФИЈAMA, КЊИГАМА**

1. Milićević Ž, Milićević N, **Lalić I**, Despotović S. Laboratorija za proučavanje strukturne organizacije limfatičnih organa i digestivnog trakta. U: Tamara Kravić-Stevović, Miloš Bajčetić, Aleksandar Mirčić, urednici. 100 godina Instituta za histologiju i embriologiju "Aleksandar Đ. Kostić" Medicinski fakultet Univerziteta u Beogradu, Beograd, Srbija, 2022, 57-68. (ISBN: 978-86-7117-654-5)
2. Milićević Ž, Ćirić D, **Lalić I**, Despotović S, Milićević NM. Ćelijska i molekularna osnova starenja. U: Poremećaji i bolesti krvi i krvotvornih organa kod starih (urednik: prof. dr Dragomir Marisavljević). Zavod za udžbenike i nastavna sredstva, Beograd, 2017. 7-14. (ISBN: 9788617194954)
3. Milićević Ž, **Lalić IM**. Strukturne promene i molekularna regulacija folikulogeneze u humanom ovarijumu. U: Humana reprodukcija (urednici, Prof. dr Nebojša Radunović, Prof. dr Ivana Novaković, Doc. dr Olivera Kontić-Vučinić). Medicinski fakultet Univerziteta u Beogradu, Beograd, 2013, 65-71. (ISBN: T9788671174077)
4. Milićević Ž, **Lalić IM**. Fertilizacija. U: Humana reprodukcija (urednici, Prof. dr Nebojša Radunović, Prof. dr Ivana Novaković, Doc. dr Olivera Kontić-Vučinić). Medicinski fakultet Univerziteta u Beogradu, Beograd, 2013, 74-77. (ISBN: T9788671174077)

**б) Руковођење или учешће на пројектима**

1. Истраживач-сарадник при пројекту Фонда за Науку Републике Србије, "Automated sensing system based on fractal, textural and wavelet computational methods for detection of low-level cellular damage”, SensoFracTW, Програм ИДЕЈЕ. Руководилац пројекта: проф. др Игор Пантић (2022-2023.)
2. Истраживач-сарадник при пројекту Министарства просвете, науке и технолошког развоја Републике Србије, бр. 175005 - "Молекуларна регулација структурне организације лимфатичних органа". Руководилац пројекта: проф. др Новица Милићевић (2012-2023.)

**ц) Цитираност**

Радови др Иване Паунковић су према *SCOPUS*-у цитирани 72 пута без аутоцитата, h-index је 6 (датум приступа 30.08.2024. године).

**д) Организовање научних састанака и симпозијума**

Сарадник у организацији и извођењу практичног курса трансмисионе електронске микроскопије I, у склопу континуиране медицинске едукације одржаног на Институту за хистологију и ембриологију у Београду 2018.

Ђ. ОЦЕНА О РЕЗУЛТАТИМА НАУЧНОГ И ИСТРАЖИВАЧKОГ РАДА

Др Ивана Паунковић је аутор и коаутор 33 публикације (10 радова штампаних у целини, 16 извода са конгреса, 2 практикума, 1 књиге, 1 поглавља у монографијама и 3 поглавља у књигама). Аутор је и коаутор 9 радова објављених у међународним часописима са JCR листе, од којих је већина радова (6) објављена у часописима из категорије М21 и М22. Збирни импакт фактор публикација са JCR листе је 19,396 и цитирани су 72 пута. Коаутор је и једног рада који је објављен у часопису који је индексиран у Science Citation Index–U (SCI) EXPANDED без IF. Гледано према објављеним радовима са импакт фактором, др Паунковић је први аутор у 2 рада, а сарадник у 7 радова.

Од последњег избора у звање доцента 2019. године, др Ивана Паунковић има 2 рада објављена у целини у часописима са JCR листе, од чега је у једном први аутор, а у једном сарадник.

Др Паунковић има 12 извода у зборницима међународних скупова: први аутор је у 3, а сарадник у 9 извода. У штампаним изводима националних скупова др Ивана Паунковић има 4 штампана извода, где је први аутор у једном изводу и сарадник у 3 извода.

Основни правац истраживања др Иване Паунковић се до сада односио на истраживање стуктурне организације лимфатичних органа. У фокусу њених истраживања је испитивање утицаја липополисахарида на структурне, целуларне и молекуларне карактеристике слезине миша. Ово је и тематика њене докторске дисертације. Поред тога, била је укључена и у истраживања ламине проприје дебелог црева здравих особа и особа оболелих од мелигне болести. Сарађивала је са колегама са Института за медицинску физиологију Медицинског факултета Универзитета у Београду у истраживањима танког и дебелог црева пацова, као и у у истраживањима која се односе на креирање машинских модела за испитивање промена насталих у једру након излагања ћелија квасца осмотском стресу. Поред тога, др Паунковић је сарађивала и са колегама са Института за биолошка истраживања "Синиша Станковић" у истраживању дебелог црева мишева. Из сарадње са колегама са Института за медицинску физиологију Медицинског факултета Универзитета у Београду, као и са колегама са Института за биолошка истраживања "Синиша Станковић", проистекле су заједничке публикације у којима је др Ивана Паунковић коаутор. Др Паунковић је остварила сарадњу и са колегама са Института за статистику и информатику Медицинског факултета Универзитета у Београду, из чега је проистекла једна заједничка публикација у којој је др Паунковић први аутор.

Поред обуке на Институтима Медицинског факултета у Београду, др Ивана Паунковић је у два наврата боравила у Лабораторији за имунотерапију Института за микробиологију Чешке академије наука (Праг, Чешка Република). Поред тога, др Ивана Паунковић је боравила и на Институту за биомедицину и транслациону медицину Универзитета у Тарту-у (Тарту, Естонија). Током боравка у овим лабораторијама овладала је методама хистохемије, имунохистохемије, морфометрије и молекуларне биологије. У сарадњи са истраживачима са Института за биомедицину и транслациону медицину Универзитета у Тарту-у публиковала је један рад у целини и један извод са међународног скупа.

У својим истраживањима, др Паунковић користи широку палету истраживачких метода из области хистохемије, имунохистохемије, морфометрије и електронске микроскопије.

Г. ОЦЕНА О АНГАЖОВАЊУ У РАЗВОЈУ НАСТАВЕ И ДРУГИХ ДЕЛАТНОСТИ ВИСОKОШKОЛСKЕ УСТАНОВЕ

Током свог рада на Институту за хистологију и ембриологију, др Ивана Паунковић је предано и квалитетно извршавала своје обавезе у оквиру редовне наставе на српском и енглеском језику, наставе у оквиру ОАС Сестринство и последипломске наставе на Медицинском факултету у Београду. Учествује у извођењу два изборна предмета на Катедри хистологије и ембриологије на српском и енглеском језику – „Хистолошке методе“ и „Живот ћелије од рођења до смрти“ на првој години Интегрисаних академских студија медицине. У рад програма „Ретикулум“ укључена је од школске 2012/2013. године, од када активно учествује у овом облику наставе.

Др Ивана Паунковић је била ментор и коментор у 8 студентских радова презентоваих на конгресима студената биомедицинских наука Србије и активно подржава ангажовање студената у научном раду.

Др Паунковић је један од аутора првог издања, као и другог допуњеног и измењеног издања „Практикума хистологије и ембриологије за студенте ОАС Сестринство“.

У програму континуиране медицинске едукације Медицинског факултета др Ивана Паунковић учествује као предавач и организатор практичних курсева електронске микроскопије.

Функцију секретара на предмету "Основи ћелијске биологије", у оквиру Специјалистичких академских студија из Микроскопије и ћелијске биологије, др Ивана Паунковић је обављала током школске 2018/2019. и 2019/2020. године.

**ИЗБОРНИ УСЛОВИ ЗА ИЗБОР У ЗВАЊЕ ДОЦЕНТА**

**1. Стручно-професионални допринос**

**1.3. Број организованих и одржаних програма континуиране медицинске едукације акредитованих од стране Факултета који нису оцењени оценом мањом од 3,75 од стране полазника.**

* Дала допринос у организацији и као предавач на симпозијуму континуиране медицинске едукације под називом „Прослава 100 година Института за хистологију и ембриологију „Александар Ђ. Костић“ Медицинског факултета у Београду“, 30.05.2022., Медицински факултет Универзитета у Београду, Београд, Србија.
* Дала допринос у организацији и као предавач на симпозијуму континуиране медицинске едукације под називом “Практични курс трансмисионе електронске микроскопије I део – Теоријске основе ТЕМ и фиксација узорака за електронску микроскопију“, 08.05.2018., Медицински факултет Универзитета у Београду, Београд, Србија.

**2.** Д**опринос академској и широј заједници**

**2.6. Руковођење или ангажовање у националним или међународним научним или стручним организацијама**

* Изабрана за члана Друштва имунолога Србије, након одржаног предавања “Аберантна позиција металофилних макрофага у тимусу *XCL1* - дефицијентних мишева“, на састанку Друштва имунолога Србије, Институт за онкологију и радиологију, Београд, 24.12.2014.

**3. Сарадња са другим високошколским, научноистраживачким установама, односно установама културе или уметности у земљи и иностранству – мобилност**

**3.1.** **Учествовање на међународним курсевима или школама за ужу научну област за коју се бира;**

* Учешће на међународном курсу “Digital image processing/analysis tools in Light Microscopy: From the basics and beyond” (Hellenic Pasteur Institute, 10-17. јун 2013. године, Атина, Грчка)

**3.3. Студијски боравци у научноистраживачким институцијама у земљи или иностранству;**

* Студијски боравак у Лабораторији за имунотерапију Института за микробиологију Чешке академије наука, Праг, Чешка Република, 20.11.-29.11.2016. године
* Студијски боравак у Институту за биомедицину и транслациону медицину Универзитета у Тарту-у, Тарту, Естонија, 15.11.-21.11.2015. године
* Студијски боравак у Лабораторији за имунотерапију Института за микробиологију Чешке академије наука, Праг, Чешка Република, 15.2.-28.2.2015. године

**ЗАKЉУЧНО МИШЉЕЊЕ И ПРЕДЛОГ KОМИСИЈЕ**

На конкурс за избор једног наставника у звање доцента за ужу научну област Хистологија и ембриологија пријавио се један кандидат др Ивана Паунковић, доктор медицинских наука, запослена као доцент на Kатедри за хистологију и ембриологију.

Др Ивана Паунковић је у току свог рада на Институту за хистологију и ембриологију Медицинског факултета Универзитета у Београду и боравка у Hellenic Pasteur Institute (Атина, Грчка), у Лабораторији за имунотерапију Института за микробиологију Чешке академије наука (Праг, Чешка Република), као и на Институту за биомедицину и транслациону медицину Универзитета у Тарту-у (Тарту, Естонија), савладала многобројне савремене хистохемијске, имунохистохемијске, морфометријске и микроскопске методе. Аутор је и коаутор 33 библиографске референце, од којих је 9 у целини штампано у часописима са ЈЦР листе (2 као први аутор), са кумулативним импакт фактором 19,396. Била је ангажована као један од аутора у 2 практикума за ужу научну област за коју се бира, као и у 1 књизи, 1 поглављу у монографијама и 3 поглавља у књигама. Активно је учествовала у увођењу нових морфометријских метода, што је резултирало ширењем научно-истраживачке сарадње са другим лабораторијама и интензивнијим укључивањем студената у научно-истраживачки рад.

На основу детаљне анализе приложене документације, и процене стручног, наставно-педагошког и научно-истраживачког рада, чланови Kомисије са великим задовољством констатују да др Ивана Паунковић испуњава све услове предвиђене Законом о високом образовању РС и Правилником о условима, начину и поступку стицања звања и заснивања радног односа наставника и сарадника Медицинског факултета Универзитета у Београду и са задовољством предлажу Изборном већу Медицинског факултета да утврди предлог да се др ИВАНА ПАУНКОВИЋ изабере у звање ДОЦЕНТА за ужу научну област ХИСТОЛОГИЈА И ЕМБРИОЛОГИЈА на Медицинском факултету Универзитета у Београду.

Београд, 02.09.2024. године

КОМИСИЈА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мила Ћетковић-Милисављевић, председник

Ванредни професор Медицинског факултета

Универзитета у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Дарко Ћирић

Доцент Медицинског факултета

Универзитета у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Весна Даниловић

Редовни професор Стоматолошког факултета

Универзитета у Београду